**Eezy Oyj** (vuoteen 2019 asti **VMP-konserni**, VMP Oyj ja VMP Group) on suomalainen työelämän asiantuntijayhtiö, joka tarjoaa erilaisia henkilöstöalan palveluita. Henkilöstöpalveluita tarjoaa Eezy Henkilöstöpalvelut. Eezy Flow tarjoaa organisaatioiden kehittämispalveluita. Eezy Kevytyrittäjät tarjoaa palveluita kevytyrittäjille.  Loppuvuonna 2019 VMP Oyj yhdisti omistamansa brändit ja otti käyttöönsä uuden Eezy-nimen. Nimi oli ollut käytössä konserniin kuuluvalla Eezy Kevytyrittäjillä vuodesta 2008 lähtien.

Vuonna 2022 Eezy työllisti noin 32 000 ihmistä Suomessa. Eezy siirtyi Helsingin pörssin päälistalle syyskuussa 2020.

Historia
--------

Mauno Savolainen ja hänen vaimonsa Riitta Savolainen perustivat vuonna 1988 Varsinais-Suomen Varamiespalvelu Oy:n. Vuoteen 2010 asti yritys käytti nimeä *Varamiespalvelu-Yhtiöt*.

*Katso myös: VMP Varamiespalvelun historia*
### VMP Group (2010–2019)

Yhtiön vanha logo
Vuonna 2010 Varamiespalvelu-Yhtiöistä tuli VMP Group. VMP osti ulkomaista työvoimaa välittävän Work Control Oy:n. Konsernin kokonaisliikevaihto oli 101 miljoonaa euroa ja se työllisti yli 14 000 työntekijää yli 4 000 eri asiakasyritykseen. Toimintaa sillä oli 55 paikkakunnalla Suomessa, Virossa, Ruotsissa ja Romaniassa.

Vuonna 2012 VMP Groupin toimitusjohtajaksi valittiin Heimo Hakkarainen.

Vuonna 2013 VMP Group osti kotihoitopalveluita tarjoavan franchise-ketju Alina Hoivatiimin. Siihen kuului ostohetkellä neljä toimipistettä, mutta vuoden loppuun mennessä toimipisteiden määrä tuplaantui.

Vuonna 2015 VMP Groupin liikevaihto oli noin 150 miljoonaa euroa ja se työllisti noin 18 000 henkilöä, asiakkaita sillä oli 5000.

Vuonna 2016 VMP osti henkilöstöarviointeja, rekrytointeja ja suorahakupalveluja tarjoavan Personnelin. Yritys työllisti 40 ihmistä Helsingissä, Tampereella, Jyväskylässä, Seinäjoella ja Oulussa.  

Syksyllä 2017 pääomasijoittaja Sentica Partners osti enemmistöosuuden VMP Groupista syksyllä 2017, Savolaisen perheelle jäi merkittävä vähemmistöosuus. Toimitusjohtaja Hakkaraisen mukaan yritystoiminnan riskit olivat kasvaneet liian isoiksi perheyritykselle. Varamiespalvelu työllisti franchising-konseptinsa kautta eri yrityksiin vuosittain 18 000 ihmistä ympäri Suomen ja sen uusimmat palvelut liittyivät robotiikkaan: yrityksestä saattoi vuokrata robotin tekemään manuaalista työtä vaativia osia prosesseista.

Toukokuussa 2018 konsernin uudeksi toimitusjohtajaksi nimitettiin Juha Pesola, joka oli aiemmin toiminut VMP Varamiespalvelun toimitusjohtajana. Edellinen toimitusjohtaja Hakkarainen siirtyi konsernin hallituksen jäseneksi. Kesäkuussa konserni meni pörssiin ja marraskuussa se osti henkilöstötalo Voiman, jonka palveluihin kuului henkilöstövuokrauksen lisäksi muun muassa rekrytointipalvelut ja soveltuvuusarvioinnit. Kauppaan kuuluivat Yrityspalvelu Voima Oy, Voima Rakentaminen Oy ja Työpalvelu Voima Oy. Syksyllä 2018 rekrytointien ja organisaation kehittämisen palvelualueella toimineet Personnel- ja Romana-liiketoiminnat yhdistettiin Personnel-brändin alle. Vuoden 2018 joulukuussa VMP-konserni vahvisti asemaansa Suomen henkilöstöpalvelumarkkinalla ostamalla Extremely Nice Job Oy:n (Enjoy). Enjoy on valtakunnallisesti toimiva henkilöstöpalveluyritys, joka keskittyy henkilöstöpalvelujen tarjoamiseen HoReCa- toimialalla. Konsernin liikevaihto vuonna 2018 oli noin 125 milj. euroa. Syksyyn 2018 mennessä VMP Group oli työllistänyt eri yrityksissään yli 220 000 suomalaista.

Helmikuussa 2019 VMP-konserni osti päivittäistavarakaupan puolelle työvoimaa välittävän Henkilöstöratkaisu Extraajat Oy:n koko osakekannan.  Huhtikuussa 2019 VMP osti henkilöstö-, johtamis- ja asiantuntijatyön tutkimuksiin ja kehittämiseen keskittyvän Corporate Spirit Oy:n yhtiön perustajalta Jukka Pohjolalta. Yritysjärjestelyllä VMP vahvisti rekrytoinnin ja organisaation kehittämisen palvelukokonaisuutta ja laajensi palveluvalikoimaansa. Heinäkuussa 2019 VMP ilmoitti ostavansa Smilen. Syksyllä 2019 VMP:n hallitus hyväksyi vuosien 2020–2022 strategian. Sen mukaan yhtiö tavoitteli markkinajohtajan asemaa vuoteen 2022 mennessä. Konserniin kuuluneiden 8 yrityksen yhteenlaskettu liikevaihto oli noin 300 miljoonaa euroa. Eezy työllisti vuosittain noin 30 000 ihmistä Suomessa.

### Eezy (2020–)

Marraskuussa 2019 VMP ilmoitti vaihtavansa nimensä Eezyksi. Eezy-nimeä oli aiemmin käyttänyt Eezy-kevytyrittäjäpalvelut, joka on toiminut vuodesta 2008 lähtien.  Eezyn liikevaihto mukaan lukien sekä VMP:n että Smilen liikevaihdon oli noin 270 miljoonaa euroa.

Helmikuussa 2020 Eezy kertoi harkitsevansa Helsingin pörssin päälistalle siirtymistä vuonna 2020. Keväällä 2020 kolme entistä jääkiekkoilijaa, Jarkko Ruutu, Antti-Jussi Niemi ja Eezyllä työskennellyt Toni Dahlman ideoivat yhteisen yrityksen, jonka tarkoitus oli auttaa entisiä ja nykyisiä aktiiviurheilijoita työllistymään.  Dahlman ja Niemi työskentelivät Eezy United
-yrityksessä, kun taas Ruutu toimi sen hallituksessa. Syyskuussa Eezy siirtyi Helsingin pörssin päälistalle. 
Syksyllä Eezy Spirit osti muutosjohtamiseen keskittyneen Flow Consultingin ja Eezy Personnel taas suorahakuyhtiö Jaakko Lehto Executive ­Searchin sekä ProMotiven, joka oli keskittynyt uudelleensijoituspalveluihin. Joulukuussa Eezy kertoi myyvänsä ruotsalaisen tytäryhtiönsä.

Organisaatio ja liiketoiminta
-----------------------------

Eezy-palveluiden kautta työllistetään vuosittain noin 30 000 henkilöä esimerkiksi kaupoissa, hotelleissa, ravintoloissa, lääkäriasemilla ja rakennustyömailla. Syksyllä 2020 yhtiöllä oli 60 yksikköä Suomessa, joista osaa johtivat franchise-yrittäjät. Eteläisimmät työpaikat sijaitsevat Hangossa, pohjoisimmat Utsjoella.

Vuonna 2021 konserniin kuuluivat seuraavat yritykset/liiketoiminta-alueet:

* **Doctors by Eezy** välittää lääkäreitä valtakunnallisesti
* **Eezy Flow** (aiemmin Eezy Spirit) tarjoaa henkilöstö- ja asiakaskokemuksen kehittämistä tiedon ja tutkimuksen avulla
* Eezy Henkilöstöpalvelut tarjoaa henkilöstöpalveluratkaisuja
* Eezy Kevytyrittäjät on laskutuspalvelu toimijoille, joilla ei ole omaa yritystä.
* **Eezy Personnel** tarjoaa rekrytoinnin ja suorahaun palveluita
* **Eezy United** välittää töitä entisille urheilijoille.

Yhteiskuntavastuu
-----------------

Eezy on mukana työvoimaviranomaisten työllistämishankkeissa, joissa keskitytään nuoriin ja vaikeasti työllistettäviin.

Tunnustuksia
------------

* VMP sai Ernst & Youngin Länsi- ja Etelä-Suomen kasvuyrittäjäpalkinnon vuonna 2004
* VMP oli Suomen paras franchiseketju vuonna 2005
* VMP:n perustaja Savolainen sai Varsinais-Suomen yrittäjien yrittäjäpalkinnon vuonna 2007
* Varsinais-Suomen Vuoden 2016 työyhteisöliikuttaja -palkinto
* Eteran työkykypalkinto 2017

Lähteet
-------

1. 1 2  Eezy Oyj Kauppalehti *Kauppalehti*. Viitattu 16.4.2021.
2. ↑  Toimitusjohtaja ja johtoryhmä *Eezy*. Viitattu 18.7.2023.
3. ↑  VMP Oyj *Yritys- ja yhteisötietojärjestelmä*.  28.7.2019. Patentti- ja rekisterihallitus ja Verohallinto. Viitattu 28.7.2019.
4. ↑  Sijoittajille *Eezy*. Viitattu 10.3.2023.
5. ↑  Osakkeenomistajat *Eezy*. Viitattu 10.3.2023.
6. 1 2  VMP Oyj *Kauppalehti*.  28.7.2019. Viitattu 28.7.2019.
7. ↑  Eezy VMP ja Eezy Henkilöstöpalvelut yhdistyvät palvelukokonaisuudeksi *Eezy Oyj*. Viitattu 26.5.2021.
8. ↑  Muutostoimisto Flow: Tiedote: Muutostoimisto Flow ja tutkimusyhtiö Eezy Spirit yhdistyvät – "tulevaisuuden liiketoimintakehitys vaatii enemmän dataa" *Eezy Flow*.  16.9.2020. Viitattu 26.5.2021.
9. 1 2 3  Marjut Tervola: LEHTI: Savolaisen perheen VMP Group myytiin pääomasijoittajalle – henkilöstöä välittävästä yhtiöstä saa vuokralle jo robotin *Talouselämä*. Viitattu 3.12.2018.
10. 1 2 3 4  Vuokratyöfirma VMP vaihtaa nimensä – tässä uusi *is.fi*.  20.11.2019. Taloussanomat. Viitattu 27.11.2019.
11. ↑  Arvopaperi: VMP Oyj:n ylimääräisen yhtiökokouksen päätökset *Arvopaperi*. Viitattu 24.2.2020.
12. 1 2  Jani Heikkilä: Jokamiehen yrittäjyys *Kauppalehti*. Viitattu 20.2.2020.
13. ↑  Eezy tilinpäätöstiedote Q4 2022  16.2.2023. Eezy.
14. 1 2 3 4 5 6  Yritykset | Vuosi sitten fuusioilla synnytetty henkilöstövuokraaja Eezy nousee pörssin päälistalle *Helsingin Sanomat*.  7.9.2020. Viitattu 16.4.2021.
15. 1 2 3 4 5 6 7 8 9 10  Henkilöstövuokraus on nyky-Suomessa arkipäivää, ja se on 70 vuotta täyttävän Mauno Savolaisen ansiota *Helsingin Sanomat*.  22.9.2018. Viitattu 3.12.2018.
16. ↑  Varamiespalvelu tuo romanialaisia rakennusmiehiä Suomeen *Rakennuslehti*.  1.2.2010. Viitattu 10.12.2018.
17. 1 2 3  Vincit: VMP - Historiikki *VMP*. Viitattu 3.12.2018.
18. 1 2  Talouselämä: VMP Groupilta yritysosto - "Henkilöstöpalveluala keskittyy entistä suurempiin yksiköihin" *Talouselämä*. Viitattu 10.12.2018.
19. ↑  Anna Juvonen: Juha Pesola VMP Groupin johtoon *Talouselämä*. Viitattu 3.12.2018.
20. ↑  Sami Kontola: VMP Group ostaa henkilöstötalo Voiman *Kauppalehti*. Viitattu 3.12.2018.
21. ↑  Ahti Terhemaa: VMP:n oikaistu käyttökate jäi vertailukaudesta *Arvopaperi*. Viitattu 10.12.2018.
22. ↑  Arvopaperi: VMP vahvistaa asemaansa HoReCa- toimialalla ostamalla Enjoy-henkilöstöpalveluyhtiön *Arvopaperi*. Viitattu 18.10.2019.
23. ↑  Arvopaperi: VMP vahvistaa asemaansa kaupan alan henkilöstövuokrauksessa ostamalla Henkilöstöratkaisu Extraajat Oy:n *Arvopaperi*. Viitattu 18.10.2019.
24. ↑  Antti Järvenpää: VMP ostaa Corporate Spiritin *Kauppalehti*. Viitattu 18.10.2019.
25. ↑  Vuokratyömarkkinoille syntyy uusi suurtoimija – VMP ja Smile yhdistyvät *is.fi*.  5.7.2019. Taloussanomat. Viitattu 27.11.2019.
26. 1 2 3  Piritta Palokangas: VMP on jatkossa Eezy – nimenmuutos on osa brändien yhdistämistä: "Henkilöstöpalveluiden markkina on kasvava miljardibisnes" *M&M*. Viitattu 19.2.2020.
27. ↑  Olli Harma: Henkilöstöpalveluyhtiö Eezy selvittää päälistalle siirtymistä *Kauppalehti*. Viitattu 24.2.2020.
28. ↑  Ex-Leijonilta uusi aluevaltaus – Jarkko Ruutu ja Antti-Jussi Niemi perustivat yhteisen yrityksen *mtvuutiset.fi*.  21.4.2020. Viitattu 16.4.2021.
29. ↑  Eezy United Oy - taloustiedot, Y-tunnus ja päättäjät - Finder.fi *www.finder.fi*. Viitattu 16.4.2021.
30. 1 2  Emil Elo: Korona lisäsi tarvetta entisten NHL-kiekkoilijoiden vuokratyöfirmalle – Jarkko Ruutu: "Urheilijat ovat valmiita tekemään mitä vain" *Talouselämä*. Viitattu 16.4.2021.
31. ↑  Saara Niskanen: Tekoäly voisi arvioida työnhakijan kasvonilmeitä – Eezy Personnel haluaa nopeuttaa kankeita rekryprosesseja *Talouselämä*. Viitattu 16.4.2021.
32. ↑  Eezy myy Ruotsin tytäryhtiönsä ja keskittyy Suomeen *Ilta-Sanomat*.  11.12.2020. Viitattu 16.4.2021.
33. ↑  Doctors by Eezy *eezy.fi*. Viitattu 28.5.2021.
34. ↑  Eezy Flow Oy *Kauppalehti*. Viitattu 28.5.2021.
35. ↑  Eezy Henkilöstöpalvelut Oyj *www.finder.fi*. Viitattu 28.5.2021.
36. ↑  Personnel *Personnel*. Viitattu 24.2.2020.
37. ↑  Mari Uusivirta: Työhyvinvointi parani, liikevaihto tuplaantui - "Joskus tilanne voi ratketa vaikka geelipohjallisilla" *Tärkeimmät talousuutiset | Kauppalehti*. Viitattu 20.2.2020.

Aiheesta muualla
----------------

* Verkkosivusto